יחידת ההנחתה הקדמית

יחידת הנחתה קדמית (יחידה 5700) (בראשי תיבות: יה"ק, או "יחידה 5700") היא יחידה לאִפְשׁוּר נחיתה בשטח לכלי טיס של חיל האוויר. היא נחשבת לאחת מהיחידות הטקטיות המיוחדות של חיל האוויר. מפקדה הוא קצין בדרגת רב-סרן. החל מינואר 2022 היחידה כפופה לכנף 7 - כנף כוחות האוויר המיוחדים של חיל האוויר. בסיס האם שלה הוא נבטים. יעוד היחידה הוא לאתר ולהפעיל שדות תעופה קדמיים ומנחתים בני שימוש לכלי טיס, אשר אינם שדות קבע של חיל האוויר. התפקיד מתבצע על ידי "מנחית סער קדמי" והוא כולל איתור מנחתים, בחינת התאמתם למשימה, סימונם והפעלתם. בדיקת המנחתים המיועדים, מתבצע על ידי "בוחן עפר". העבודה מתבצעת עם מטוסי התובלה "קרנף" ו"שמשון" וכלי טיס שונים ומחייבת ידע בתקשורת ופיקוח טיסה ויכולות חי"ר, ניווט וניוד. פעולת היחידה דומה לפעילות צוות בקרת קרב בחיל האוויר של ארצות הברית. היחידה הוקמה ב 10 לדצמבר 1973 בבסיס לוד. אברהם (בּומָה) שביט היה הראשון לארגן את היחידה שאז נקראה "שלוחת מסלול". במלחמת יום הכיפורים פיקד על היחידה עמוס ירדן. ב-1978 השתתפה במבצע ליטני. במלחמת לבנון הראשונה הכשירה יה"ק את נמל התעופה הבינלאומי של ביירות לפעילות חיל האוויר, כמו כן הכשירו את מנחת אנצר ושדות תעופה ליד מארג' עיון ודאמור. במבצע משה הכשירו חיילי היחידה את אזור הנחיתה בסודאן לאחר שאנשי היחידה הונחתו במקום במסוקים. פעולות נוספות של היחידה שהתפרסמו היו סיוע לכוחות חיל האוויר במשלחות סיוע הומניטרי במבצע "ניצני תקווה" לרואנדה, מבצע "יד מושטת" להודו, למקסיקו ולאחר הפיגוע באוטובוס בנמל התעופה בורגס. בשנת 2009 הייתה האחרונה לעבור לבסיס נבטים. בשנת 2022 הצטרפה היחידה לכנף 7, כנף כוחות האוויר המיוחדים של חיל האוויר. במסגרת פתיחת היחידות המיוחדות לשירות נשים בצה"ל, סיימו לראשונה ביוני 2024 (במהלך מלחמת חרבות ברזל), שלוש לוחמות את מסלול ההכשרה של היחידה. שלושת הלוחמות עברו הכשרה זהה לזאת של הלוחמים, פרט לסרגל מאמצים שונה שהתבטל במעבר לשלב טירונות היחידה. דרישות מוקדמות: פרופיל רפואי 82 ומעלה, קב"א 53 ומעלה, דפ"ר 50 ומעלה. המיון כולל מבחנים ממוחשבים, בדיקות רפואיות, תחקיר ביטחוני וראיון. מסלול לוחם – טירונות 05 בביסל"ח 314 עם יחידת שלדג והיחידה הטקטית לחילוץ מיוחד (669) והכשרה בת 10 וחצי חודשים, הכוללים הסמכת מנחית סער קדמי, קורסים מקצועיים כגון נהיגה מבצעית, פקח טיסה, בוחן עפר, חובש קרבי, כבאי, מחלץ ובנוסף קורס צניחה. גיוס ליחידה – מחזור גיוס מצומצם וחד שנתי, נערך בסוף נובמבר. יחידות מובחרות בצה"ל כנף 7 היחידה הטקטית לחילוץ מיוחד (669) יחידת שלדג מדיה וקבצים בנושא יחידת ההנחתה הקדמית בוויקישיתוף עינת אהרונוב, ‏עד קצה המסלול, בטאון חיל האוויר 188, אוקטובר 1992, באתר הספרייה הדיגיטלית להיסטוריה ומורשת חיל האוויר ערן בלכר, ‏נחיתה רכה, באתר חיל האוויר הישראלי יה"ק (יחידת ההנחתה הקדמית), באתר חיל האוויר הישראלי בטאון חיל האוויר, ‏על קרקע בטוחה, באתר חיל האוויר הישראלי בכל נקודה בגלובוס: לוחמי האוויר שמאריכים את הזרוע הישראלית, באתר וואלה, 30 בנובמבר 2017 מאיה פולק, ‏היחידה שתקים מסלול נחיתה באיראן לפני מתקפה ישראלית, בעיתון מקור ראשון, 3 בדצמבר 2019 חנן גרינווד, מסווג: היחידה שמנחיתה מטוסים בשטח אויב, באתר ישראל היום, 29 באוקטובר 2018 זהר נייגר, ‏שדה תעופה נייד, באתר חיל האוויר הישראלי, בטאון חיל האוויר, גליון 262, 1 בדצמבר 2021 היחידה שמנחיתה לוחמים בלב הקרבות, באתר צה"ל, 18 בדצמבר 2023 אוהב טורג'מן, ‏כיצד נוחתים בעפר?, באתר חיל האוויר הישראלי, 11 באפריל 2021 זהר נייגר, ‏נחיתה רכה: יחידת ההנחתה הקדמית מצטרפת לכנף 7, באתר חיל האוויר הישראלי, 3 בינואר 2022 מנחית סער קדמי, באתר www.mitgaisim.idf.il זהר נייגר, ‏מיוחד לסוכות: לחנות במדבר, באתר חיל האוויר הישראלי, 10 באוקטובר 2022 https://www.idf.il/media/eq0l5q33/מלחמת-יום-הכיפורים-קובץ-קל-לאינטרנט-עם-תמונת-עטיפה-אסף.pdf https://www.idf.il/media/ew2oggyu/litani_-_the_book-1.pdf לראשונה: שלוש לוחמות מצטרפות ליחידת ההנחתה הקדמית של חיל האוויר | Israel Defense, באתר www.israeldefense.co.il שני פרלברג, הלוחמות הראשונות בכנף 7 מספרות: "חובת ההוכחה היא עלינו", באתר חיל האוויר, ‏20.06.2024